בורחה ואיה

בורחה ואיה בלונגה (באנגלית: Borja Valle Balonga; נולד ב-9 ביולי 1992) הוא כדורגלן ספרדי, המשחק בעמדת הקיצוני באלקורקון.

קריירה
ואיה נולד בעיר פונפרדינה שבספרד, ושיחק בקבוצת פונפראדינה המקומית. ב-9 במאי 2010 ערך את הופעת הבכורה שלו במדי קבוצת המילואים של המועדון, ששיחקה באותה עת בליגה החמישית.

ב-29 בינואר 2011 ערך את הופעת הבכורה שלו בקבוצה הבכירה, ששיחקה באותה עונה בליגה השנייה כשעלה כמחליף בהפסד קבוצתו 0–1 לוסקה. ב-12 במרץ 2011 כבש את שער הבכורה שלו, שהיה גם שער ניצחון, בניצחון קבוצתו 2–1 על אלבסטה (כדורגל).

ב-26 בינואר 2012 הושאל לסלטה ויגו ב'. חצי שנה לאחר מכן הושאל לאורנסה מליגה השלישית וב-6 ביוני 2013 חתם בקבוצה.

ב-21 במאי 2014 עבר לריאל אוביידו, גם היא מהליגה השלישית. הוא כבש תשעה שערים במהלך העונה וסייע לה לעלות לליגה השנייה.

ב-21 ביוני 2016 חתם לשלוש עונות בדפורטיבו לה קורוניה מהלה ליגה. הוא ערך את הופעת הבכורה שלו ב-26 באוגוסט בתיקו 0–0 עם ריאל בטיס.

ב-18 בינואר 2017 הושאל לאלצ'ה מהליגה השלישית עד לתום העונה.

ב-14 באפריל 2018 כבש את שער הבכורה שלו בלה ליגה, בניצחון קבוצתו 3–2 על אתלטיק בילבאו. בתום העונה ירד עם הקבוצה לליגה השנייה.

קישורים חיצוניים

הערות שוליים

חלוצי כדורגל ספרדים
כדורגלנים ספרדים
כדורגלני פונפראדינה
כדורגלני ריאל אוביידו
כדורגלני דפורטיבו לה קורוניה
כדורגלני אלצ'ה
כדורגלני דינמו בוקרשט
כדורגלני אלקורקון
ספרדים שנולדו ב-1992